पाएं अपने शहर की ताज़ा ख़बरें और फ्री ई-पेपरडाउनलोड करें
डिप्टी कमिश्नर कम जिला मजिस्ट्रेट विमल कुमार सेतिया द्वारा सरकार की हिदायतों के अनुसार ऑक्सीजन गैस की सप्लाई करने वाले सप्लायर्स या इसका प्रयोग करने वाले उद्योगपतियों के साथ बैठक की गई। बैठक में डिप्टी कमिश्नर ने उनको हिदायत दी कि वह अपने पास मौजूद ऑक्सीजन गैस के स्टाक, सिलेंडर के बारे में तुरंत जिला प्रशासन को जानकारी दें, जिससे इसकी कालाबाजारी को रोका जा सके और जरूरतमंदों तक ऑक्सीजन गैस उपलब्ध करवाई जा सके।
डिप्टी कमिश्नर ने ऑक्सीजन सप्लायर्स डीलर्स व उद्योगपतियों से की बैठक
डिप्टी कमिश्नर ने सप्लायर्स व डीलरों को हिदायत दी कि वह अस्पताल या डॉक्टर की सिफारिश के बिना किसी को भी गैस सिलेंडर न दें क्योंकि कई स्थानों पर इस की कालाबाजारी की खबर भी सामने आ रही हैं। उन्होंने कहा कि हिदायतों का उल्लंघन करने वालों विरुद्ध सख्त कार्रवाई की जाएगी। उन्होंने यह भी कहा कि सभी डीलर व सप्लायर अपने पास मौजूद गैस के भरे और खाली सिलेंडरों के बारे में तुरंत जानकारी जिला प्रशासन को दें।
इस संबंधित जिला नोडल अफसर डॉक्टर सरबदीप सिंह रोमाना ने बताया कि फरीदकोट के गुरु गोबिंद सिंह मेडिकल काॅलेज और अस्पताल में कोविड केयर सेंटर चल रहा है और जिले में कोविड के मरीजों की जरूरत के अनुसार स्टाक मौजूद है और जरूरत पड़ने पर ही सप्लायर या उद्योगों से आक्सीजन गैस ली जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva zho_Hant eng_Latn